बाड़मेर। राष्ट्रीय राजमार्ग-15 पर के निकट सोड़ियार गांव में शुक्रवार को भारतीय वायुसेना का लड़ाकू विमान मिग-21 दुर्घटनाग्रस्त हो गया। समय रहते चंडीगढ़ निवासी पायलट जे.संधू पैराशूट की मदद से कूद गए। उनके कमर में चोट आई है। मिग-21 ने सुबह करीब 9.15 बजे उत्तरलाई वायुसेना स्टेशन से उड़ान भरी थी। 10 मिनट बाद ही तकनीकी खराबी के कारण हादसा हो गया। बाड़मेर क्षेत्र में इस वर्ष यह दूसरा हादसा है। अब तक यहां 13 मिग गिर चुके हैं। मामले की जांच शुरू कर दी गई है।
दो घंटे तक जलते रहे पार्ट्स
विमान आग का गोला बन गया और एक खेत में जा गिरा। गनीमत रही कि मिग पास स्थित आबादी क्षेत्र में नहीं गिरा, अन्यथा बड़ा हादसा हो सकता था। विमान के हिस्से करीब दो घंटे तक जलते रहे। कई पेड़ भी आग की चपेट में आ गए। केयर्न इंडिया की फायरब्रिगेड ने मौके पर पहुंच आग पर काबू पाया। वायुसेना अधिकारियों ने मौके से ब्लैक बॉक्स जब्त कर लिया है। पश्चिमी क्षेत्र के रक्षा प्रवक्ता ले. कर्नल एसडी गोस्वामी ने बताया कि मामले की जांच शुरू कर दी गई है।
hin_Deva hin_Deva hin_Deva